
Súd: Okresný súd Galanta
Spisová značka: 32P/80/2025
ECLI: ECLI:SK:OSGA:2026:2325201745.4
Dátum vydania: 21. 1. 2026
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 32P/80/2025 2325201745 21. 01. 2026 JUDr. Andrea Sátorová ECLI:SK:OSGA:2026:2325201745.4
ROZSUDOK V MENE SLOVENSKEJ REPUBLIKY Okresný súd Galanta v konaní vedenom pred sudkyňou JUDr. Andreou Sátorovou v právnej veci navrhovateľa: A. B., nar. XX.XX.XXXX, trvale bytom C. XXX, v konaní zastúpený: Čibrik & Blazsek advokátska kancelária s.r.o., so sídlom Hlavná 14, Šaľa, IČO: 46 255 010 a manželky navrhovateľa: D. B., E. B., nar. XX.XX.XXXX, trvale bytom C. XXX, o návrhu na rozvod manželstva a úpravu rodičovských práv a povinností k maloletým deťom: F. B., nar. XX.XX.XXXX, A. B., nar. XX.XX.XXXX a G. B., nar. XX.XX.XXXX, všetky trvale bytom ako rodičia, v konaní zastúpené Úradom práce, sociálnych vecí a rodiny Nové Zámky, takto rozhodol: I. Súd manželstvo navrhovateľa: A. B., narodený XX.XX.XXXX a manželky: D. B., E. B., narodená XX.XX.XXXX, uzavreté dňa 06.08.2022 v Nedede, zapísané v knihe manželstiev matričného úradu C., zväzok XX, E. XXXX, H. XXX, A. I. X, rozvádza. II. Súd schvaľuje rodičovskú dohodu v nasledovnom znení: Maloletá Diana sa na čas po rozvode zveruje do osobnej starostlivosti matky. Maloletý A. a maloletý G. sa na čas po rozvode zverujú do osobnej starostlivosti otca. Obaja rodičia sú oprávnení zastupovať maloleté deti a spravovať ich majetok. Styk otca s maloletou F. sa neupravuje. Styk matky s maloletým A. a G. sa neupravuje. Otec je povinný prispievať na výživu maloletej F. sumou 100,- Eur mesačne vždy k 15. dňu toho ktorého mesiaca vopred k rukám matky počnúc vykonateľnosťou tohto rozhodnutia. Matka je povinná prispievať na výživu maloletého A. a G. sumou 50,- Eur mesačne na každé dieťa vždy k 15. dňu toho ktorého mesiaca vopred k rukám otca počnúc vykonateľnosťou tohto rozhodnutia. III. Žiaden z účastníkov nemá nárok na náhradu trov konania. Poučenie: Proti výroku II. tohto rozsudku, ktorým bola schválená rodičovská dohoda, nie sú rodičia oprávnení podať odvolanie (§ 122 CMP). Proti výroku I. a III. nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali.
Manžel, ktorý prijal priezvisko druhého manžela, môže do 3 mesiacov po právoplatnosti rozhodnutia o rozvode oznámiť úradu, poverenému viesť matriky, že prijíma opäť svoje predchádzajúce priezvisko. Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

